Ibi tí èmi àti Ìjàǹbáforítì tí ń ṣiré báyìí ni mo ti rí ènìyàn mi kan, orúkọ ẹni tí ń jẹ́ n Ènìyàn-ṣe-pẹ̀lẹ́ tí ó jẹ́ àná mi ní ilé, nítorí òun ni ó fẹ́ ọmọ ẹ̀gbọ́n mi tí ó jẹ́ iyèkan ìyá mi. Ọlọgbọ́n ènìyàn ni ọkùnrin náà gbogbo wa la si fẹ́ràn rẹ̀ ni ilé wa. Àkókò tí mo fi ń múra Igbó Olódùmarè ni òun náà fi ‘’n ṣe òkú bàbá rẹ̀, orúkọ ẹni tí ń jjẹ́ Ìwàtútù tí ó jẹ́ ènìyàn pàtàkì ní ìlú wa. Gbajúmọ̀ pátápátá gbáàni Ènìyàn-ṣe-pẹ̀lẹ́ ó sì jẹ́ arẹwà ọkùnrin. Ènìyàn-ṣe-pẹ̀lẹ́ dára lọ́kùnrin. Lójjú mi gbangba báyìí  ni wọ́n ṣe fi ọmọbìnrin méjìlá ta Ènìyàn-ṣe-pẹ̀lẹ́ lọ́rẹ lẹ́ẹ̀kan ṣoṣo ṣùgbọ́n kò fẹ́ wọn. Ó jẹ́ ẹni tí ó gbọ́n púpọ̀, bí àwọn wúndíá sì ti ń wọlé rẹ̀ lọ́sàn-án tí wọn ń wọ̀ ọ́ lóru kò fẹ́ wọn lẹ̀hìn ìgbà tí ó fẹ́ ọmọ ẹ̀gbọ̀n mi tí mo ń sọ̀rọ̀ rẹ̀ yìí. Òun ní ó máa ń kọrin kan báyìí ń ilé wa pé:
Ibi ti emi ati Ijanbaforiti ti n sire bayii ni mo ti ri eniyan mi kan, oruko eni ti n je n Eniyan-se-pele ti o je ana mi ni ile, nitori oun ni o fe omo egbon mi ti o je iyekan iya mi. Ologbon eniyan ni okunrin naa gbogbo wa la si feran re ni ile wa. Akoko ti mo fi n mura Igbo Olodumare ni oun naa fi ‘’n se oku baba re, oruko eni ti n jje Iwatutu ti o je eniyan pataki ni ilu wa. Gbajumo patapata gbaani Eniyan-se-pele o si je arewa okunrin. Eniyan-se-pele dara lokunrin. Lojju mi gbangba bayii  ni won se fi omobinrin mejila ta Eniyan-se-pele lore leekan soso sugbon ko fe won. O je eni ti o gbon pupo, bi awon wundia si ti n wole re losan-an ti won n wo o loru ko fe won lehin igba ti o fe omo egbon mi ti mo n soro re yii. Oun ni o maa n korin kan bayii n ile wa pe: